钦定古今图书集成/方舆汇编/职方典/第1262卷 > 《入桃源三首》前人
## 钦定古今图书集成/方舆汇编/职方典/第1262卷 > 《入桃源三首》前人

“溪雨濯云根，花林水气温。睡鸾常守月，仙犬欲遮门。”
绿壁红霞宅，丹砂石髓村。人中几甲子，洞里一“黄昏。”

又

白头丫髻子，花里去如仙。鸟弄云霞栅，人耕芝术田。
庚年看红蕊，生死在苍烟。认著炉香去，瞿童火尚然。

又

“花户当云辟，驿门临水关。何年骑马客，踏断采芝山。”
古井沈烟雾，空潭洗面颜。“丘陵一变海，几度到人间。”